कैथे ड्रैगन
कैथे ड्रैगन (पूर्व मे ड्रैगन एयर) हाँग काँग एयरलाइन्स लिमिटेड द्वारा संचालित किया जाने वाला एक अंतराष्ट्रीय क्षेत्रीय एयरलाइन्स है. .इसका मुख्य कार्यालय कैथे ड्रैगन हाउस मे स्थित है और इसका मुख्य आधार केंद्र हाँग काँग इंटरनॅशनल एयरपोर्ट है। ३० अक्तूबर २०१३ की जानकारी के अनुसार यह एयरलाइन्स एशिया के विभिन्न क्षेत्रों मे स्थित १३ देशों के ४७ गंतव्यौ के लिए उड़ाने संचालित करती है. साथ ही इसके तीन अन्य एयरलाइन्स के साथ कोड-शेयर समझौते हैं जिनके माध्यम से यह कई अन्य मार्गों पर भी अपनी सहायक एयरलाइन्स के साथ मिलकर सेवा प्रदान करती है. कैथे ड्रैगन हाँग काँग की प्रमुखतम एयरलाइन्स कैथे पेसिफिक के पूर्ण स्वामित्व वाली एयरलाइन्स है और यह वन वर्ल्ड नाम के एयरलाइन्स गठबंधन की सदस्य भी है. इसकी संस्थापना २५ मई १९८५ को इसके वर्तमान मानद चेयरमेन चाओ कुआँग पिउ द्वारा की गयी थी. जुलाई १९८५ मे हाँग काँग सरकार द्वारा एयर ऑपरेटर'स सर्टिफिकेट प्रदान किए जाने के बाद इसने मलेशिया के कोटा किनबालू शहर से हाँग काँग के लिए पहली उड़ान भरी. २०१० मे ड्रॅगन एयर ने अपनी मूल कंपनी कैथे पेसिफिक के साथ मिलकर १,३८,००० से भी अधिक उड़ाने भरी और २७ मिलियन यात्रियों के अलावा १८० बिलियन किलोग्राम माल और डाक का भी परिवहन किया।